Document ID: 32003D0430

Sklep Evropskega parlamenta in Sveta
z dne 19. maja 2003
o reviziji finančnega načrta
(2003/430/ES)
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti,
ob upoštevanju Med-institucionalnega sporazuma (IIA) z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [1], ter zlasti točk 19 in 21 Sporazuma,
ob upoštevanju predloga Komisije [2],
v skladu s postopkom, določenim v petem pododstavku člena 272(9) Pogodbe [3],
ob upoštevanju naslednjega:
(1) Evropski parlament in Svet sta skupaj sprejela prilagoditev finančnega načrta za širitev [4], kakor je opredeljeno v členu 25 Med-institucionalnega sporazuma z dne 6. maja 1999.
(2) Pozneje sta se sporazumela o Izjavi o členu 32 in Prilogi XV Pristopne pogodbe. Izjava predvideva povišanje zgornje meje za poglavje 3 (notranje politike) -
SKLENILA:
Člen 1
Letna zgornja meja za odobritve za prevzem obveznosti v poglavju 3 (notranje politike) finančnega načrta, kakor je bil prilagojen v skladu s točko 25 Med-institucionalnega sporazuma z dne 6. maja 1999, se poveča za naslednje zneske, izražene v milijonih evrov v cenah iz 1999.
2004 | 2005 | 2006 |
50 | 190 | 240 |
Člen 2
1. Iz tega izhajajoči finančni načrt za razširjeno Evropsko unijo s 25 članicami (pri čemer so izključene proračunske posledice, ki izhajajo iz politične rešitve spora na Cipru) v cenah iz 1999 je prikazan v tabeli 1a, ki je priložena k temu sklepu.
V primeru, da bo na Cipru dosežena politična rešitev spora, se uporablja finančni načrt za Evropsko unijo s 25 članicami v cenah iz 1999, kakor je prikazano v tabeli 1b.
2. Ustrezni finančni načrt, ki izhaja iz tehnične prilagoditve za leto 2004 v skladu z gibanjem bruto nacionalnega dohodka (BND) in cen, je prikazan v tabelah 2a in 2b, ki sta priloženi k temu sklepu.
V Bruslju, 19. maja 2003

Labels: 15